title: Komission täytäntöönpanoasetus (EU) 2017/962, annettu 7 päivänä kesäkuuta 2017, etoksikiinin hyväksynnän keskeyttämisestä kaikkien eläinlajien ja -luokkien rehun lisäaineena (ETA:n kannalta merkityksellinen teksti. )

text:
               8.6.2017

               FI

               Euroopan unionin virallinen lehti

               L 145/13

         KOMISSION TÄYTÄNTÖÖNPANOASETUS (EU) 2017/962,
   annettu 7 päivänä kesäkuuta 2017,
   etoksikiinin hyväksynnän keskeyttämisestä kaikkien eläinlajien ja -luokkien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle, epäämiselle tai keskeyttämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Etoksikiini hyväksyttiin ilman aikarajoitusta käytettäväksi kaikkien eläinlajien ja -luokkien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti 21 päivänä syyskuuta 2010 toimitettiin hakemus, joka koski etoksikiinin hyväksyntää kaikkien eläinlajien rehun lisäaineena ja jossa pyydettiin, että kyseinen lisäaine luokiteltaisiin lisäaineluokkaan ”teknologiset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä lokakuuta 2015 antamassaan lausunnossa (3), että hakijan toimittamien tietojen ja asiakirjojen arvioinnin perusteella on mahdotonta tehdä päätelmää lisäaineen etoksikiini turvallisuudesta kohde-eläimille, kuluttajille ja ympäristölle. Tämä johtuu sellaisten toimitettujen tietojen yleisestä puuttumisesta, joiden perusteella voitaisiin arvioida altistumista etoksikiinille ja aineen turvallisuutta eläimille, kuluttajille ja ympäristölle. Erityisesti on mahdotonta tehdä päätelmää siitä, ettei yksi lisäaineen etoksikiini metaboliiteista, etoksikiinikinoni-imiini, ole genotoksinen. Lisäksi lisäaineessa etoksikiini esiintyvä epäpuhtaus p-fenetidiini, on todettu mahdollisesti perimän muutoksia aiheuttavaksi aineeksi. Elintarviketurvallisuusviranomainen katsoi, että lisäaine etoksikiini saattaa olla voimakas antioksidantti rehussa mutta etteivät toimitetut tiedot riitä vahvistamaan sen tehokkuutta ehdotetulla annostustasolla, jota on alennettu verrattuna nykyisin sallittuun enimmäispitoisuuteen rehussa. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla lisäaine määritetään rehusta.

               (5)

               Näin ollen ei ole todennettu, että lisäaine ei vaikuta haitallisesti eläinten tai ihmisten terveyteen taikka ympäristöön, kun sitä käytetään ehdotetuissa käyttöolosuhteissa.

               (6)

               Sen vuoksi lisäaineen etoksikiini voimassa oleva hyväksyntä ei enää täytä asetuksen (EY) N:o 1831/2003 5 artiklassa säädettyjä edellytyksiä.

               (7)

               On mahdollista, että lisätiedot lisäaineen etoksikiini käytön turvallisuudesta ja tehokkuudesta antavat uutta tietoa kyseistä lisäainetta koskevan arvioinnin tarkistamiseksi. Tältä osin lisäaineen etoksikiini hyväksynnän haltija väittää, että lisätutkimuksia voidaan tehdä kyseisen lisäaineen turvallisuuden ja tehokkuuden osoittamiseksi. Tätä tarkoitusta varten hakija on sitoutunut toimittamaan lisätietoja sellaisen aikataulun mukaisesti, jossa luetellaan tärkeysjärjestyksessä suoritettavat tutkimukset ja jonka mukaan viimeisten tutkimusten tulosten on määrä olla käytettävissä heinäkuuhun 2018 mennessä. Suunniteltujen tietojen tuottamisprosessin priorisointi perustuu elintarviketurvallisuusviranomaisen lausunnossa todettujen kysymysten tärkeysarvoon. Edellä tarkoitetut tutkimukset koskevat pääasiassa lisäaineen kuvauksen tarkistamista ennen muuta silloin, kun on kyse merkityksellisistä epäpuhtauksista ja hajoamistuotteista, sekä erityisesti etoksikiinikinoni-imiinin genotoksisuuteen liittyvien toksikologisten tutkimusten, kohde-eläinlajeille tehtävien aineenvaihdunta- ja jäämätutkimusten (mukaan lukien jäämien tasot kudoksissa ja eläinperäisissä tuotteissa), kohde-eläinten turvallisuustutkimusten ja ympäristöriskien arvioinnin päivittämistä.

               (8)

               Koska epäpuhtauden p-fenetidiini esiintyminen etoksikiinissa johtuu kyseisen lisäaineen valmistusprosessista, hakija sitoutui myös toteuttamaan toimia mainitun epäpuhtauden esiintymisen vähentämiseksi lisäaineessa etoksikiini asteittain tasolle 2,5 ppmp-fenetidiiniä kesäkuuhun 2017 mennessä. Tätä varten hakijan olisi toimitettava elintarviketurvallisuusviranomaisen asetuksella (EY) N:o 1831/2003 perustetun vertailulaboratorion raportin perusteella hyväksymä asianmukainen määritysmenetelmä p-fenetidiinin toteamiseksi etoksikiinissa ja kyseistä lisäainetta sisältävässä rehussa.

               (9)

               Asetuksen (EY) N:o 1831/2003 13 artiklan 2 kohdan mukaisesti lisäaineen etoksikiini hyväksyntä olisi sen vuoksi keskeytettävä odotettaessa lisätietojen toimittamista ja arviointia. Keskeyttämistoimenpidettä olisi tarkasteltava uudelleen, kun elintarviketurvallisuusviranomainen on arvioinut kyseiset tiedot asianmukaisesti. Keskeyttämistoimenpiteen uudelleentarkastelu olisi joka tapauksessa toteutettava, jos elintarviketurvallisuusviranomainen antaa lisätietojen toimittamis- ja arviointiprosessin aikana kielteisen lausunnon etoksikiinin turvallisuudesta ja tehokkuudesta.

               (10)

               Koska lisäaineen etoksikiini käytön jatkaminen saattaa aiheuttaa riskin ihmisten tai eläinten terveydelle ja ympäristölle, kyseinen lisäaine ja sitä sisältävä rehu olisi vedettävä pois markkinoilta mahdollisimman pian. Käytännön syistä olisi kuitenkin sallittava kestoltaan rajoitettu siirtymäkausi kyseisten tuotteiden markkinoilta vetämistä varten, jotta toimijat voivat asianmukaisesti noudattaa markkinoiltavetämisvelvoitetta.

               (11)

               Runsaasti rasvahappoja sisältävät merestä peräisin olevat rehuaineet ovat erittäin herkkiä hapettumiselle ja korkeille lämpötiloille, minkä vuoksi ne on stabiloitava antioksidantilla erityisesti silloin, kun rehuaineiden kuljetus kestää kauan tai niiden varastointiaika on pitkä. Tästä korkeasta hapettumisriskistä johtuen etoksikiinia käytetään yleisesti suojaamaan tehokkaasti kyseisiä rehuaineita. Mainittujen rehuaineiden, erityisesti kalajauhon ja -öljyn, ravintoarvo on korkea, ja ne sisältävät erittäin runsaasti helposti sulavia proteiineja, joita tarvitaan vesiviljeltyjen eläinten ja nuorten eläinten ruokavaliossa mutta joita käytetään myös muille eläinlajeille, erityisesti sioille ja siipikarjalle, annettavassa rehussa. Lisäksi kyseisten rehuaineiden runsaina pitoisuuksina sisältämillä monityydyttymättömillä rasvahapoilla, jotka siirtyvät eläintuotteisiin, tunnustetaan olevan terveyshyötyjä karjalle ja eläintuotteiden kuluttajille. Sen vuoksi etoksikiinin välitön markkinoilta vetäminen johtaisi eläinten terveyden ja hyvinvoinnin kannalta kielteisiin seurauksiin ja estäisi eläinten erityisten ravitsemuksellisten tarpeiden tyydyttämisen ennen kuin soveltuvia vaihtoehtoja on saatavilla.

               (12)

               Etoksikiini on laajassa käytössä myös tiettyjen sellaisten rehun lisäainevalmisteiden ainesosana, jotka sisältävät erittäin herkästi hapettuvaa ja lämpökäsittelyyn reagoivaa tehoainetta, joka on stabiloitava antioksidantilla, jotta sen ominaisuudet säilyisivät. Kyseiset rehun lisäaineet koostuvat tietyistä olennaisen tärkeistä vitamiini-, karotenoidi- ja väriainevalmisteista, jotka ovat rasvaliukoisia ja jotka on suojattava valmisteiden ja niitä sisältävien rehujen valmistusprosessin, varastoinnin ja kuljetuksen aikana kunnes ne annetaan eläimille. Koska etoksikiini on laajassa käytössä kyseisissä rehun lisäainevalmisteissa, sen välitön markkinoilta vetäminen vaikuttaisi haitallisesti eläinten terveyteen ja hyvinvointiin johtuen olennaisen tärkeiden hivenravinteiden puuttumisesta useiden elintarviketuotantoon käytettävien ja muiden eläinlajien rehussa. Lisäksi kyseisten rehun lisäainevalmisteiden tarjonnan puute unionissa saattaisi johtaa rehuhyötysuhteen ja eläinten tuottavuuden heikkenemiseen; se saattaisi myös vaarantaa markkinoilla käytössä olevien eritelmien noudattamisen tiettyjen eläintuotteiden osalta.

               (13)

               Vaikuttaa siltä, ettei etoksikiinin korvaaminen soveltuvilla vaihtoehtoisilla antioksidanteilla toteudu välittömästi, koska nykyisin sallituilla vaihtoehtoisilla antioksidanteilla (joista useimpien osalta asetuksen (EY) N:o 1831/2003 uudelleenarviointimenettely on edelleen käynnissä) ei ole samoja ominaisuuksia kuin etoksikiinilla erityisesti siltä osin kuin on kyse tarvittavan tehoaineen tehokkuudesta ja pitoisuudesta, vaikutuksen kestosta, prosessoitavuudesta – mutta myös tuotantokustannusten kannalta. Sen vuoksi tarvitaan jonkin verran aikaa, jotta toimijat saavat tilaisuuden arvioida ja testata vaihtoehtoisten antioksidanttien toimivuutta uusilla koostumuksilla ja mukauttaa tuotantoprosessiaan näiden mahdollisten vaihtoehtoisten aineiden lisäämiseksi. Sen vuoksi johdanto-osan 11 ja 12 kappaleissa tarkoitettujen tuotteiden markkinoilta vetämiselle olisi vahvistettava erityinen täsmällinen siirtymäaika, jotta toimijat voivat mukautua uuteen tilanteeseen ja siten noudattaa asianmukaisesti markkinoiltapoistamisvelvoitetta. Johdanto-osan 12 kappaleessa mainittujen rehun lisäainevalmisteiden erityisestä tuotantomenetelmästä ja varastointiprosessista johtuen kyseisissä valmisteissa käytettävät vaihtoehtoiset antioksidantit voidaan asettaa saataville nopeammin kuin 11 kappaleessa tarkoitetuissa rehuaineissa käytettävät antioksidantit, minkä vuoksi niiden osalta voidaan säätää lyhyemmästä siirtymäajasta.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksynnän keskeyttäminen
   Keskeytetään direktiivissä 70/524/ETY säädetty ja asetuksella (EY) N:o 1831/2003 jatkettu hyväksyntä, joka koskee mainitun asetuksen 17 artiklassa tarkoitetun rehujen lisäaineita koskevan rekisterin E 324 kohdassa määritettyä lisäainetta etoksikiini.
   2 artikla
   Siirtymätoimenpiteet
   1.   Lisäaineen etoksikiini nykyisiä varastoja ja sitä sisältäviä esiseoksia voidaan edelleen saattaa markkinoille 28 päivään syyskuuta 2017 asti ja käyttää 28 päivään joulukuuta 2017 asti niiden sääntöjen mukaisesti, joita sovellettiin ennen 28 päivää kesäkuuta 2017.
   2.   Rehuaineita ja rehuseoksia, jotka on tuotettu käyttäen lisäainetta etoksikiini tai sitä sisältäviä esiseoksia voidaan edelleen saattaa markkinoille 28 päivään joulukuuta 2017 asti ja käyttää 28 päivään maaliskuuta 2018 asti niiden sääntöjen mukaisesti, joita sovellettiin ennen 28 päivää kesäkuuta 2017.
   3 artikla
   Tiettyjä rehuaineita ja niihin liittyviä tuotteita koskevat erityiset siirtymätoimenpiteet
   1.   Poiketen siitä mitä 2 artiklassa säädetään,

               a)

               komission asetuksella (EU) N:o 68/2013 (4) perustetun rehuaineluettelon 7.1.2 kohdassa ja 10 artiklassa lueteltuihin rehuaineisiin lisättäväksi tarkoitettua lisäainetta etoksikiini ja sitä sisältäviä esiseoksia voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 30 päivään syyskuuta 2019 asti, edellyttäen että lisäaineen etoksikiini tai sitä sisältävien esiseosten etiketissä mainitaan, että lisäaine on tarkoitettu lisättäväksi kyseisiin rehuaineisiin;

               b)

               edellä a alakohdassa tarkoitettuja rehuaineita, jotka on tuotettu käyttäen lisäainetta etoksikiini tai sitä sisältäviä esiseoksia, voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 31 päivään joulukuuta 2019 asti;

               c)

               rehuseoksia, jotka on tuotettu käyttäen b alakohdassa tarkoitettuja rehuaineita, voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 31 päivään maaliskuuta 2020 asti.

         2.   Edellä 1 kohdan a, b ja c alakohdassa tarkoitettuja tuotteita voidaan käyttää niiden sääntöjen mukaisesti, joita sovellettiin ennen 28 päivää kesäkuuta 2017, kolmen kuukauden ajan kyseisissä alakohdissa mainittujen päivämäärien jälkeen.
   4 artikla
   Tiettyjä lisäainevalmisteita ja niihin liittyviä tuotteita koskevat erityiset siirtymätoimenpiteet
   1.   Poiketen siitä mitä 2 artiklassa säädetään,

               a)

               seuraaviin asetuksen (EY) N:o 1831/2003 mukaisesti hyväksyttyihin lisäainevalmisteisiin lisättäväksi tarkoitettua lisäainetta etoksikiini voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 31 päivään maaliskuuta 2018 asti, edellyttäen että lisäaineen etoksikiini etiketissä mainitaan, että lisäaine on tarkoitettu lisättäväksi kyseisiin lisäainevalmisteisiin:

                           —

                           A-vitamiinivalmisteet;

                           —

                           D-vitamiinivalmisteet;

                           —

                           E-vitamiinivalmisteet;

                           —

                           K-vitamiinivalmisteet;

                           —

                           luteiinivalmisteet;

                           —

                           zeaksantiinivalmisteet;

                           —

                           beta-apo-8′-karoteenihapon etyyliesterivalmisteet;

                           —

                           sitranaksantiinivalmisteet;

                           —

                           kapsantiinivalmisteet;

                           —

                           astaksantiinivalmisteet;

                           —

                           astaksantiinidimetyylidisukkinaattivalmisteet;

                           —

                           kantaksantiinivalmisteet;

                           —

                           betakaroteenivalmisteet;

               b)

               edellä a alakohdassa tarkoitettuja valmisteita, jotka sisältävät lisäainetta etoksikiini ja kyseisiä lisäainevalmisteita, voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 30 päivään kesäkuuta 2018 asti;

               c)

               rehuaineita ja rehuseoksia, jotka sisältävät b alakohdassa tarkoitettuja tuotteita, voidaan edelleen saattaa markkinoille niiden sääntöjen mukaisesti, joita sovellettiin ennen 28 päivää kesäkuuta 2017, 30 päivään syyskuuta 2018 asti.

         2.   Edellä 1 kohdan a, b ja c alakohdassa tarkoitettuja tuotteita voidaan käyttää niiden sääntöjen mukaisesti, joita sovellettiin ennen 28 päivää kesäkuuta 2017, kolmen kuukauden ajan kyseisissä alakohdissa mainittujen päivämäärien jälkeen.
   5 artikla
   Uudelleentarkastelu
   Tätä asetusta tarkastellaan uudelleen viimeistään 31 päivänä joulukuuta 2020 ja joka tapauksessa sen jälkeen, kun elintarviketurvallisuusviranomainen on antanut kielteisen lausunnon etoksikiinin turvallisuudesta ja tehokkuudesta.
   6 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä kesäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  EYVL L 270, 14.12.1970, s. 1.

      (3)  EFSA Journal 2015; 13(11):4272.

      (4)  Komission asetus (EU) N:o 68/2013, annettu 16 päivänä tammikuuta 2013, rehuaineluettelosta (EUVL L 29, 30.1.2013, s. 1).


title: Komission täytäntöönpanoasetus (EU) N:o 77/2012, annettu 30 päivänä tammikuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               31.1.2012

               FI

               Euroopan unionin virallinen lehti

               L 27/7

         KOMISSION TÄYTÄNTÖÖNPANOASETUS (EU) N:o 77/2012,
   annettu 30 päivänä tammikuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä tammikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/356, annettu 15 päivänä helmikuuta 2017, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (SMM))

text:
               1.3.2017

               FI

               Euroopan unionin virallinen lehti

               L 54/2

         KOMISSION TÄYTÄNTÖÖNPANOASETUS (EU) 2017/356,
   annettu 15 päivänä helmikuuta 2017,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Saksan esittämän pyynnön, joka koski komission täytäntöönpanoasetuksen (EU) N:o 628/2012 (2) nojalla rekisteröidyn suojatun maantieteellisen merkinnän ”Rheinisches Zuckerrübenkraut”/”Rheinischer Zuckerrübensirup”/”Rheinisches Rübenkraut” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Rheinisches Zuckerrübenkraut”/”Rheinischer Zuckerrübensirup”/”Rheinisches Rübenkraut” (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission täytäntöönpanoasetus (EU) N:o 628/2012, annettu 6 päivänä heinäkuuta 2012, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (SMM)) (EUVL L 182, 13.7.2012, s. 10).

      (3)  EUVL C 403, 1.11.2016, s. 9.


title: Komission täytäntöönpanoasetus (EU) N:o 454/2014, annettu 29 päivänä huhtikuuta 2014 , tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 1066/2010 kumoamisesta

text:
               6.5.2014

               FI

               Euroopan unionin virallinen lehti

               L 133/29

         KOMISSION TÄYTÄNTÖÖNPANOASETUS (EU) N:o 454/2014,
   annettu 29 päivänä huhtikuuta 2014,
   tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 1066/2010 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Komission täytäntöönpanoasetuksessa (EU) N:o 1066/2010 (2), sellaisena kuin se on muutettuna täytäntöönpanoasetuksella (EU) N:o 441/2013 (3), luokitellaan äänitaajuusvahvistimella ja kaiuttimella varustettu kotelossa oleva tuote CN-koodin 8518 40 80 sähköllä toimivaksi äänitaajuusvahvistimeksi.

               (2)

               Harmonoidun järjestelmän komitea hyväksyi syyskuussa 2013 pidetyssä 52. istunnossaan luokittelusuosituksen, jonka mukaan samanlainen tuote luokitellaan harmonoidun järjestelmän nimikkeen 8518 22 yhteiseen koteloon asennetuksi kahdeksi tai useammaksi kaiuttimeksi.

               (3)

               Euroopan unioni on 7 päivänä huhtikuuta 1987 tehdyn neuvoston päätöksen 87/369/ETY (4) nojalla osapuolena tulliyhteistyöneuvoston (joka tunnetaan myös nimillä Maailman tullijärjestö ja WCO) laatimassa kansainvälisessä yleissopimuksessa, joka koskee harmonoitua tavarankuvaus- ja koodausjärjestelmää (joka tunnetaan myös nimillä harmonoitu järjestelmä ja HS).

               (4)

               Euroopan unionin tuomioistuin on todennut, että vaikka tavaroiden luokittelua HS:ään koskevat WCO:n suositukset eivät ole oikeudellisesti sitovia, ne antavat osviittaa asianomaisten tavaroiden luokittelemiseksi yhdistettyyn nimikkeistöön (CN), mikä on tärkeä apu tulkittaessa CN:n eri nimikkeiden soveltamisalaa, kunhan nämä suositukset eivät ole ristiriidassa asianomaisen nimikkeen nimiketekstin kanssa (ks. mm. tuomioistuimen asioissa C-206/03 (5), C-15/05 (6) ja C-227/11 (7) antamat tuomiot).

               (5)

               Harmonoidun järjestelmän yhdenmukaisen tulkinnan ja soveltamisen varmistamiseksi kansainvälisellä tasolla ja ottaen huomioon, että päätös on HS-alanimikkeen 8518 22 nimiketekstin mukainen, EU:n olisi noudatettava kyseistä luokittelusuositusta.

               (6)

               Asetus (EU) N:o 1066/2010, sellaisena kuin se on muutettuna täytäntöönpanoasetuksella (EU) N:o 441/2013, olisi sen vuoksi kumottava.

               (7)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kumotaan täytäntöönpanoasetus (EU) N:o 1066/2010.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä huhtikuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Komission asetus (EU) N:o 1066/2010, annettu 19 päivänä marraskuuta 2010, tiettyjen tavaroiden luokittelusta yhdistettyyn nimikkeistöön (EUVL L 304, 20.11.2010, s. 9).

      (3)  Komission täytäntöönpanoasetus (EU) N:o 441/2013, annettu 7 päivänä toukokuuta 2013, tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta (EUVL L 130, 15.5.2013, s. 1).

      (4)  Neuvoston päätös 87/369/ETY, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä (EYVL L 198, 20.7.1987, s. 1).

      (5)  EUVL C 106, 30.4.2005, s. 10.

      (6)  EUVL C 143, 17.6.2006, s. 18.

      (7)  EUVL C 126, 28.4.2012, s. 3.


title: Komission täytäntöönpanoasetus (EU) N:o 632/2012, annettu 12 päivänä heinäkuuta 2012 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 174. kerran

text:
               13.7.2012

               FI

               Euroopan unionin virallinen lehti

               L 182/31

         KOMISSION TÄYTÄNTÖÖNPANOASETUS (EU) N:o 632/2012,
   annettu 12 päivänä heinäkuuta 2012,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 174. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 2 päivänä heinäkuuta 2012 poistaa kahdeksan luonnollista henkilöä niiden henkilöiden, ryhmien ja yhteisöjen luettelosta, joita varojen ja muiden taloudellisten resurssien jäädyttäminen koskee.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2012.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:
      Poistetaan luonnollisten henkilöiden luettelosta seuraavat kohdat:

                  a)

                     ”Sobhi Abdel Aziz Mohamed El Gohary Abu Sinna (alias a) Sobhi Abdel Aziz Mohamed Gohary Abou Senah, b) Mohamed Atef, c) Sheik Taysir Abdullah, d) Abu Hafs Al Masri, e) Abu Hafs Al Masri El Khabir, f) Taysir). Syntynyt 17.1.1958 El Behirassa, Egyptissä. Egyptin kansalainen. Lisätietoja: vahvistettu kuolleen Pakistanissa vuonna 2001. 2 a artiklan 4 kohdan b alakohdassa tarkoitettu nimeämispäivä: 25.1.2001.”

                  b)

                     ”Nasr Fahmi Nasr Hassannein (alias a) Muhammad Salah, b) Naser Fahmi Naser Hussein). Syntynyt 30.10.1962 Kairossa, Egyptissä. Egyptin kansalainen. Lisätietoja: ilmoitettu kuolleen. 2 a artiklan 4 kohdan b alakohdassa tarkoitettu nimeämispäivä: 6.10.2001.”

                  c)

                     ”Mustapha Ahmed Mohamed Osman Abu El Yazeed (alias a) Mustapha Mohamed Ahmed, b) Shaykh Sai’id). Syntynyt 27.2.1955 El Sharkiyassa, Egyptissä. Egyptin kansalainen. Lisätietoja: vahvistettu kuolleen Afganistanissa toukokuussa 2010. 2 a artiklan 4 kohdan b alakohdassa tarkoitettu nimeämispäivä: 6.10.2001.”

                  d)

                     ”Muhsin Moussa Matwalli Atwah Dewedar (alias a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Syntynyt 19.6.1964 Dakahliyassa, Egyptissä. Egyptin kansalainen. Lisätietoja: vahvistettu kuolleen Pakistanissa huhtikuussa 2006. 2 a artiklan 4 kohdan b alakohdassa tarkoitettu nimeämispäivä: 17.10.2001.”

                  e)

                     ”Fahid Mohammed Ally Msalaam (alias a) Fahid Mohammed Ally, b), Fahad Ally Msalam, c), Fahid Mohammed Ali Msalam, d), Mohammed Ally Msalam, e), Fahid Mohammed Ali Musalaam, f), Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Syntynyt 9.4.1976 Mombasassa, Keniassa. Kenian kansalainen. Passin nro: a) A260592 (Kenian passi), b) A056086 (Kenian passi), c) A435712 (Kenian passi), d) A324812 (Kenian passi), e) 356095 (Kenian passi). Henkilötunnus: 12771069 (Kenian henkilötodistus). Lisätietoja: a) isän nimi Mohamed Ally, äidin nimi Fauzia Mbarak; b) vahvistettu kuolleen Pakistanissa 1.1.2009. 2 a artiklan 4 kohdan b alakohdassa tarkoitettu nimeämispäivä: 17.10.2001.”

                  f)

                     ”Sheikh Ahmed Salim Swedan (alias a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Arvonimi: šeikki. Syntynyt 9.4.1960 Mombasassa, Keniassa. Kenian kansalainen. Passin nro: A163012 (Kenian passi). Henkilötunnus: 8534714 (14.11.1996 myönnetty Kenian henkilötodistus). Lisätietoja: vahvistettu kuolleen Pakistanissa 1.1.2009. 2 a artiklan 4 kohdan b alakohdassa tarkoitettu nimeämispäivä: 17.10.2001.”

                  g)

                     ”Tohir Abdulkhalilovich Yuldashev (alias a) Юлдашев Тахир Абдулхалилович, b) Yuldashev, Takhir). Syntynyt vuonna 1967 Namanganin kaupungissa, Uzbekistanissa. Uzbekistanin kansalainen. Lisätietoja: a) Islamic Movement of Uzbekistan -ryhmän entinen johtaja; b) vahvistettu kuolleen Pakistanissa elokuussa 2009. 2 a artiklan 4 kohdan b alakohdassa tarkoitettu nimeämispäivä: 17.10.2001.”

                  h)

                     ”Abbas Abdi Ali (alias Ali, Abbas Abdi) Lisätietoja: a) ilmoitettu kuolleen vuonna 2004. 2 a artiklan 4 kohdan b alakohdassa tarkoitettu nimeämispäivä: 9.11.2001.”


title: Komission täytäntöönpanoasetus (EU) N:o 134/2013, annettu 15 päivänä helmikuuta 2013 , vilja-alalla 16 päivästä helmikuuta 2013 sovellettavien tuontitullien vahvistamisesta

text:
               16.2.2013

               FI

               Euroopan unionin virallinen lehti

               L 45/10

         KOMISSION TÄYTÄNTÖÖNPANOASETUS (EU) N:o 134/2013,
   annettu 15 päivänä helmikuuta 2013,
   vilja-alalla 16 päivästä helmikuuta 2013 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitullin laskemisessa käytetään kyseisen asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 16 päivästä helmikuuta 2013 alkavalle ajanjaksolle, ja niitä olisi sovellettava kunnes uusi vahvistus tulee voimaan,

               (5)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 16 päivästä helmikuuta 2013 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 16 päivästä helmikuuta 2013 sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/tonni)

                  1001 19 00
                  1001 11 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  Heikkolaatuinen

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00
                  1002 90 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 10 90
                  1007 90 00

                  DURRA, muu kuin kylvämiseen tarkoitettu hybridi

                  0,00

         (1)  Tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, kun purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla, jos tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      1.2.2013-14.2.2013

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Pörssi

                              Minnéapolis

                              Chicago

                              —

                              —

                              —

                              Noteeraus

                              241,45

                              208,21

                              —

                              —

                              —

                              FOB-hinta USA

                              —

                              —

                              295,74

                              285,74

                              265,74

                              Palkkio Meksikonlahdella

                              78,15

                              17,92

                              —

                              —

                              —

                              Palkkio Suurilla järvillä

                              —

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              14,32 EUR/t

                              Rahtikustannukset: Suuret järvet–Rotterdam:

                              — EUR/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).

         (2)  Alennus 10 euroa/t (asetuksen (EU) N:o 642/2010 5 artiklan 3 kohta).

         (3)  Alennus 30 euroa/t (asetuksen (EU) N:o 642/2010 5 artiklan 3 kohta).